***ΕΝΗΜΕΡΩΤΙΚΟ ΔΕΛΤΙΟ***

***Γραφείου Οικονομικών & Εμπορικών Υποθέσεων***

***Πρεσβείας Μόσχας***

***ΝΟΕΜΒΡΙΟΣ – ΔΕΚΕΜΒΡΙΟΣ 2018***

Leontievsky Pereulok 4, 125009, Μόσχα, Ρωσική Ομοσπονδία

Τηλ.: +7 495 539 2970, Fax: +7 495 539 2974, E-mail: ecocom-moscow@mfa.gr

***ΠΕΡΙΕΧΟΜΕΝΑ***

[ΡΩΣΙΚΗ ΟΜΟΣΠΟΝΔΙΑ 2](#_Toc533149610)

[1. Συναλλαγματική ισοτιμία 2](#_Toc533149611)

[2. Εκθεση EBRD 2](#_Toc533149612)

[3. Φθινοπωρινή έκθεση Ευρωπαϊκής Επιτροπής 2](#_Toc533149613)

[4. Εκθεση Παγκόσμιας Τράπεζας 2](#_Toc533149614)

[5. Οικονομική ανάπτυξη Ρωσίας 2](#_Toc533149615)

[6. Νέα φορολογία για τους αυτοαπασχολούμενους 3](#_Toc533149616)

[7. Οικονομικό Profile μητροπολιτικής Μόσχας 3](#_Toc533149617)

[8. Doing Business 2019 3](#_Toc533149618)

[9. Global Competitive Index 2018 3](#_Toc533149619)

[10. Αύξηση διατραπεζικού επιτοκίου 3](#_Toc533149620)

[11. Μικτή Διϋπουργική Επιτροπή (ΜΔΕ) Ελλάδας – Ρωσίας 4](#_Toc533149621)

[12. OLIVE YOU 4](#_Toc533149622)

[ΟΥΖΜΠΕΚΙΣΤΑΝ 4](#_Toc533149623)

[13. Υγεία 4](#_Toc533149624)

[14. Εκθεση EBRD 5](#_Toc533149625)

[15. Εξόρυξη μεταλλευμάτων 5](#_Toc533149626)

[16. Πετρέλαιο και φυσικό αέριο 5](#_Toc533149627)

[ΛΕΥΚΟΡΩΣΙΑ 5](#_Toc533149628)

[17. Αποτελέσματα επίσκεψης ΔΝΤ στη Λευκορωσία 5](#_Toc533149629)

[18. Εκθεση EBRD 6](#_Toc533149630)

[ΤΑΤΖΙΚΙΣΤΑΝ 6](#_Toc533149631)

[19. Εκθεση EBRD 6](#_Toc533149632)

[ΤΟΥΡΚΜΕΝΙΣΤΑΝ 6](#_Toc533149633)

[20. Εκθεση EBRD 6](#_Toc533149634)

[ΕΜΠΟΡΙΚΕΣ ΕΚΘΕΣΕΙΣ ΣΤΗ ΡΩΣΙΑ 2018-2019 7](#_Toc533149635)

# ΡΩΣΙΚΗ ΟΜΟΣΠΟΝΔΙΑ

## Συναλλαγματική ισοτιμία

1 Ευρώ = 76,93 Ρούβλια (21.12.2018)

1 Δολ. = 67,37 Ρούβλια (21.12.2018)

## Εκθεση EBRD

Σύμφωνα με την τελευταία έκθεση της EBRD για τη Ρωσία, εκτιμάται ότι ο ρυθμός ανάπτυξης του ΑΕΠ για το 2018 θα κυμανθεί περί του 1,5%. Η θετική διαμόρφωση των τιμών πετρελαίου εξισορροπεί εν μέρει τις αρνητικές συνέπειες των διεθνών κυρώσεων. Η εσωτερική κατανάλωση παραμένει βασικός μοχλός ανάπτυξης και ακολουθούν οι δημόσιες επενδύσεις. Η Τράπεζα σημειώνει ότι χωρίς σημαντικές διαρθρωτικές μεταβολές ο μακροχρόνιος ρυθμός ανάπτυξης του ΑΕΠ θα κυμανθεί μεταξύ 1% - 2%, δημιουργώντας πεπαλαιωμένες παραγωγικές δομές. Το πλήρες κείμενο της έκθεσης είναι διαθέσιμο στην ιστοσελίδα <https://www.ebrd.com/news/2018/russia-growth-seen-holding-steady-at-15-per-cent-in-201819-ebrd-says.html>.

## Φθινοπωρινή έκθεση Ευρωπαϊκής Επιτροπής

Σύμφωνα με τη φθινοπωρινή έκθεση της Ευρωπαϊκής Επιτροπής για την οικονομική ανάπτυξη της Ρωσίας (βλ. <https://ec.europa.eu/info/sites/info/files/economy-finance/ecfin_forecast_autumn_081018_russia_en.pdf>) η αύξηση του ΑΕΠ θα ανέλθει σε 1,7% για το 2018, σε 1,6% για το 2019 και σε 1,8% για το 2020. Σημαντικοί θετικοί παράγοντες είναι η εσωτερική ζήτηση λόγω αυξημένων εισοδημάτων και δανεισμού, οι υψηλές τιμές πετρελαίου, το υποτιμημένο εθνικό νόμισμα, οι προγραμματισμένες δημόσιες επενδύσεις στους τομείς της ενέργειας και υποδομών, η αυξημένη ζήτηση για εξαγωγές. Μεταξύ των σημαντικών κινδύνων της ρωσικής οικονομίας περιλαμβάνονται η αυξημένη αβεβαιότητα λόγω πιθανών νέων κυρώσεων, η οποία επιβαρύνει τις ξένες επενδύσεις, γεωπολιτικοί κίνδυνοι, η αύξηση ΦΠΑ, η οποία μάλλον θα οδηγήσει σε αύξηση πληθωρισμού, η γήρανση του πληθυσμού και η συνακόλουθη μείωση του εργατικού δυναμικού.

## Εκθεση Παγκόσμιας Τράπεζας

Στις 04.12.2018 δημοσιοποιήθηκε η έκθεση της Παγκόσμιας Τράπεζας για τη Ρωσία με τίτλο «Διατήρηση της σταθερότητας, Διπλασιασμός Ανάπτυξης, Μείωση φτώχιας – Πως?». Η οικονομική ανάπτυξη στη χώρα περιορίζεται σε χαμηλούς ρυθμούς 1,5% - 1,8% για την περίοδο 2018 – 2020 ενώ μακροπρόθεσμα και εφόσον ληφθούν κατάλληλα μέτρα οι ρυθμοί οικονομικής ανάπτυξης θα μπορούσαν να διπλασιασθούν μέχρι το 2028. Το πλήρες κείμενο της έκθεσης είναι προσβάσιμο στην ιστοσελίδα <http://pubdocs.worldbank.org/en/673631543924406524/RER-40-English.pdf>.

## Οικονομική ανάπτυξη Ρωσίας

Σύμφωνα με τη ρωσική στατιστική υπηρεσία κατά το 9μηνο 2018 το ΑΕΠ αυξήθηκε κατά 1,6%. Υψηλότεροι ρυθμοί ανάπτυξης αναμένονται από το 2021 και μετά λόγω έναρξης των μεγάλων δημοσίων έργων στον τομέα των κατασκευών και της αυξημένης ιδιωτικής επένδυσης. Σύμφωνα με τη Standard and Poor, η χρηματοδότηση των μεγάλων δημοσίων έργων θα ξεκινήσει το 2020 λόγω της μεγάλης χρονικής διάρκειας που απαιτείται για την έγκριση των business plan. Γενικότερα η αρνητική δημογραφική εξέλιξη, η χαμηλή παραγωγικότητα, ο εκτεταμένος έλεγχος της οικονομίας από το κράτος και οι δυσκολίες του οικονομικού περιβάλλοντος περιορίζουν τις δυνατότητες της ρωσικής οικονομίας.

## Νέα φορολογία για τους αυτοαπασχολούμενους

Από 01.01.2019 και μέχρι 31.12.2028 θα επιβληθεί φορολογία στους αυτοαπασχολούμενους, υπό μορφή πειράματος, στη πόλη της Μόσχας, και στις περιφέρειες Μόσχας, Kaluga και Tatarstan. O φορολογικός συντελεστής θα κυμαίνεται μεταξύ 4% - 6%. Το εισόδημα του αυτοαπασχολούμενου δεν θα πρέπει να ξεπερνά τα 2,4 εκ. ρούβλια το έτος (32.000 ευρώ περίπου). Η πληρωμή θα γίνεται μέσω της εφαρμογής smartphone “my tax”.

## Οικονομικό Profile μητροπολιτικής Μόσχας

H Περιφέρεια της Μόσχας είναι από τις σημαντικότερες οικονομικά ομοσπονδιακές οντότητες της Ρωσίας, με πληθυσμό 7,42 εκ. κατοίκων, αποτελεί σημαντικό μεταφορικό κέντρο (με τα 4 αεροδρόμια που εξυπηρετούν τη ρωσική πρωτεύουσα και 11 ομοσπονδιακούς οδικούς κόμβους), καθώς επίσης και ερευνητικό κέντρο (90.000 άτομα ως εξειδικευμένο ερευνητικό προσωπικό). Καταλαμβάνει την τρίτη θέση ως προς το ΑΕΠ μεταξύ των ρωσικών περιφερειών, συμβάλλει με 5% στο σχηματισμό του συνολικού ρωσικού ΑΕΠ και είναι η έδρα σημαντικών βιομηχανικών επιχειρήσεων στους τομείς της φαρμακευτικού, χημικού, οικοδομικού κλάδου, ελαφράς βιομηχανίας, logistics, εμπορίου κλπ.

## Doing Business 2019

H Ρωσία έλαβε την 31η θέση στον ετήσιο Oδηγό Doing Business 2019 της Παγκόσμιας Τράπεζας βελτιώνοντας μεν την κατάταξή της κατά τεσσερις θέσεις (έναντι του προηγουμενου Οδηγού) αφετέρου όμως δεν κατάφερε να ενταχθεί μεταξύ των 20 πρώτων θέσεων, όπως είχε στοχευθεί από το 2012 (όταν η χώρα είχε την 120η θέση). Το πλήρες κείμενο στην ιστοσελίδα <http://www.doingbusiness.org/content/dam/doingBusiness/media/Annual-Reports/English/DB2019-report_print-version.pdf>

## Global Competitive Index 2018

Η Ρωσία έλαβε την 43η θέση, βελτιώνοντας της κατάταξη της κατά δύο θέσεις στο Δείκτη της παγκόσμιας ανταγωνιστικότητας, ο οποίος συντάσσεται από το World Economic Forum. Mαζί με την Κίνα, είναι οι μοναδικές χώρες BRICS μεταξύ των 50 πρώτων χωρών. Το πλήρες κείμενο στην ιστοσελίδα <https://www.weforum.org/reports/the-global-competitveness-report-2018>.

## Αύξηση διατραπεζικού επιτοκίου

Στις 14.12.2018 η Κεντρική Τράπεζα της Ρωσίας αύξησε το διατραπεζικό επιτόκιο κατά 0,25% για δεύτερη φορά εντός του 2018. Το επιτόκιο διαμορφώθηκε σε 7,75% με βασικό σκοπό την μείωση των πληθωριστικών πιέσεων (ενόψει της αύξησης του ΦΠΑ από 18% σε 20% από 01.01.2019) και την αντιμετώπιση του εξωτερικού ασταθούς περιβάλλοντος (ενόψει νέων πιθανών κυρώσεων από τις ΗΠΑ).

## Μικτή Διϋπουργική Επιτροπή (ΜΔΕ) Ελλάδας – Ρωσίας

Πραγματοποιήθηκε στις 05-06.12.2018 η 11η Σύνοδος της ΜΔΕ Ελλάδας – Ρωσίας μετά από περίοδο δύο ετών έναντι της προηγούμενης 10ης ΜΔΕ ( Αθήνα 03-04.11.2016). Επικεφαλής της ελληνικής αντιπροσωπείας ήταν ο Αν. Υπουργός Εξωτερικών κ. Γεώργιος Κατρούγκαλος και της ρωσικής ο Υπουργός Μεταφορών κ. Yevgeny Ditrikh. Κατά τη διάρκεια της ΜΔΕ υπογράφηκαν αρκετές διμερείς συμφωνίες οικονομικού περιεχομένου και συμφωνήθηκε η ενίσχυση των διμερών οικονομικών επαφών μεταξύ των δύο πλευρών.

## OLIVE YOU

Σειρά πετυχημένων εκδηλώσεων για την προώθηση επιτραπέζιας ελιάς στα πλαίσια του προγράμματος της Πανελληνίας Ένωσης Μεταποιητών & Εξαγωγέων Επιτραπέζιας Ελιάς με την συγχρηματοδότηση της ΕΕ, πραγματοποίησε το Ινστιτούτο Κουλτούρας Μεσόγειου για δεύτερη συνεχόμενη χρόνια  στην Ρωσία. Ο στόχος του προγράμματος είναι η ένταξη της ελιάς στην καθημερινή διατροφή των Ρώσων καταναλωτών, η προώθηση της επιτραπέζιας ελιάς στους εκπροσώπους εμπορίου και τροφοδοσίας food service, η ενημέρωση των δημοσιογράφων, bloggers και διαμορφωτών κοινής γνώμης, αλλά και η πρακτική εκπαίδευση στις σχολές μαγειρικής. Πρόκειται για δράσεις που επικεντρώνονται στην αύξηση της αναγνωρισιμότητας του ευρωπαϊκού brand ως ανώτερου ποιοτικού και την αύξηση του διμερούς εμπορίου στον κλάδο της ελιάς. Στις 7 Νοεμβρίου 2018 έγινε παρουσίαση στο χώρο του premium σουπερμάρκετ Globus Gourmet, που περιλάμβανε παρουσίαση του Προγράμματος "OLIVE YOU, European Table Olives" και παρουσίαση για τους εμπορικούς τύπους και τα βασικά οφέλη των ευρωπαϊκών ποικιλιών επιτραπέζιων ελιών από την Ελλάδα και ομιλία ιατρού ενδοκρινολόγου-διαιτολόγου για τα οφέλη της κατανάλωσης ελαιών. Ακολούθησε Master class του κ. Γιάννη Κωφόπουλου, brand chef των γνωστών σύγχρονων εστιατορίων γρήγορου φαγητού της Μόσχας "Greka Gyros", καθώς και της εταιρείας "Greka Catering", η οποία προσφέρει υψηλή ελληνική κουζίνα. Στις 7 και 8 Νοεμβρίου έγιναν Master Class σε δύο από τις καλύτερες σχολές μαγειρικής της Μόσχας (Κολέγιο Τεχνολογίας Τροφίμων και Κολέγιο Σύγχρονης Τεχνολογίας). Το Γραφείο ΟΕΥ υποστήριξε τις δράσεις αυτές, οι οποίες με βάση την υψηλή συμμετοχή και τις θετικές εντυπώσεις που δημιούργησαν κρίνονται ως απόλυτα επιτυχημένες.

# ΟΥΖΜΠΕΚΙΣΤΑΝ

## Υγεία

Ο τομέα της υγείας είναι μεταξύ των προτεραιοτήτων για την οικονομική ανάπτυξη της χώρας. Την τελευταία διετία υπεγράφησαν περισσότερα από 50 νομικά κείμενα ενώ έχουν ήδη δημιουργηθεί 16 νέα ιατρικά κέντρα. Ο προϋπολογισμό για την υγεία το 2018 ήταν αυξημένος κατά 40% έναντι του 2017. Παρόλα αυτά, πολλά προβλήματα παραμένουν, ιδιαίτερα στην περιφέρεια. Το ήμισυ του πληθυσμού θεωρείται υπέρβαρο με προβλήματα χοληστερίνης. Η κυβέρνηση συζητά περαιτέρω μέτρα ενίσχυσης του τομέα όπως η εισαγωγή της υποχρεωτικής ασφάλισης υγείας από το 2021 και η προετοιμασία ενός σχεδίου για τη βελτίωση του τομέα μέχρι το 2025.

## Εκθεση EBRD

Σύμφωνα με την EBRD η αύξηση του ΑΕΠ το 9μηνο 2018 ανήλθε σε 5,2%, με τις εξαγωγές να σημειώνουν μείωση κατά 0,3% και τις εισαγωγές αύξηση κατά 33,3%. Το πρόγραμμα μεταρρυθμίσεων της οικονομίας παραμένει ευρύ δημιουργώντας βραχυπρόθεσμα υψηλό πληθωρισμό (15,7% τον Αύγουστο 2018) με την κεντρική τράπεζα να προβαίνει σε αύξηση του διατραπεζικού επιτοκίου από 14% σε 16% από τον Ιούνιο του 2017. Το έλλειμμα τρεχουσών συναλλαγών το 8μηνο 2018 ανήλθε σε 1 δις δολ. παρά τα υψηλά μεταναστευτικά εμβάσματα. Για το 2018 η αύξηση του ΑΕΠ εκτιμάται σε 5% και για το 2019 σε 4,5%.

## Εξόρυξη μεταλλευμάτων[[1]](#footnote-1)

Το Ουζμπεκιστάν σχεδιάζει για την περίοδο 2018- 2027 την ανάπτυξη του τομέα της εξόρυξης μεταλλευμάτων μέσω επενδύσεων ύψους περίπου 7 δις δολ. με σκοπό την ανανέωση του εξοπλισμού εξόρυξης (μηχανήματα, εξοπλισμός εργαστηρίων, αναλώσιμα υλικά κλπ). Στον κλάδο απασχολούνται συνολικά άνω των 100.000 ατόμων. Το Ουζμπεκιστάν είναι μεταξύ των βασικών παραγωγών – χωρών ουρανίου, χρυσού και χαλκού (το πλήρες άρθρο στην ιστοσελίδα [https://www.gtai.de/GTAI/Navigation/DE/Trade/Maerkte/suche,t=usbekistan-baut-erzbergbau-und-huettenwesen-massiv-aus,did=2174014.html?view=renderPdf](https://www.gtai.de/GTAI/Navigation/DE/Trade/Maerkte/suche%2Ct%3Dusbekistan-baut-erzbergbau-und-huettenwesen-massiv-aus%2Cdid%3D2174014.html?view=renderPdf) στη γερμανική γλώσσα.

## Πετρέλαιο και φυσικό αέριο

Ο Πρόεδρος της χώρας επιθυμεί την ανάπτυξη του κλάδου πετρελαίου και φυσικού αερίου με σκοπό την επέκταση των μονάδων εξόρυξης, την αύξηση της παραγωγής, την αύξηση αποτελεσματικότητας των υφιστάμενων μονάδων παραγωγής και την προσέλκυση επενδύσεων. Κατά την τελευταία διετία η παραγωγή φυσικού αερίου αυξήθηκε κατά 10%. Συνολικά 30 επενδυτικά projects ύψους 36,5 δις δολ. σχεδιάζονται για μέχρι το 2030.

# ΛΕΥΚΟΡΩΣΙΑ

## Αποτελέσματα επίσκεψης ΔΝΤ στη Λευκορωσία

Πραγματοποιήθηκε από 05-15.11.2018 αποστολή του ΔΝΤ στη Λευκορωσία, κατά την οποία συζητήθηκαν οικονομικά θέματα. Η λευκορωσική οικονομία βρίσκεται σε φάση ανάκαμψης μετά την ύφεση των ετών 2014-2016. Μεταξύ των θετικών εξελίξεων σημειώνονται η σταδιακή αναδιάρθρωση των οικονομικών μεγεθών, η εφαρμογή νομισματικής πολιτικής με σκοπό τη διατήρηση χαμηλού πληθωρισμού, η λήψη μέτρων ενίσχυσης της ιδιωτικής επιχειρηματικότητας. Το πλήρες κείμενο των αποτελεσμάτων είναι προσβάσιμο στην ιστοσελίδα <https://www.imf.org/en/News/Articles/2018/11/28/mcs-112818-republic-of-belarus-staff-concluding-statement-of-the-2018-article-iv-mission>.

## Εκθεση EBRD

Σύμφωνα με την EBRD, η πραγματική αύξηση του ΑΕΠ το πρώτο τρίμηνο του 2018 ανήλθε σε 5,2% αλλά κατά το τρίτο τρίμηνο μειώθηκε σε 3,7%. Βασικοί λόγοι αύξησης του ΑΕΠ ήταν οι εξαγωγές και η εσωτερική ζήτηση. Η βιομηχανική παραγωγή κατά το 9μηνο 2018 σημείωσε αύξηση σε όλους τους τομείς πλην της γεωργίας όπου σημειώθηκε μείωση 1,6%. Το 60% του ΑΕΠ προήλθε από τις υπηρεσίες. Οι πραγματικοί μισθοί και το διαθέσιμο εισόδημα σημείωσαν επίσης αύξηση κατά 12,6% και 7,8% αντίστοιχα. Οι εξαγωγές αυξήθηκαν κατά 18,3% συνολικά και κατά 43% όσον αφορά την ΕΕ, αντιπροσωπεύοντας το 31,4% του συνόλου των εξαγωγών. Ο μέσος πληθωρισμός διαμορφώθηκε σε 4,8% έναντι 6%. Το διατραπεζικό επιτόκιο μειώθηκε κατά 1% και διαμορφώθηκε σε 10%. Το ΑΕΠ για το 2018 εκτιμάται ότι θα ανέλθει σε 3% και το 2019 σε 2,5%. Η περαιτέρω οικονομική βελτίωση εξαρτάται από την υλοποίηση δομικών μεταρρυθμίσεων και την επέκταση του ιδιωτικού τομέα.

# ΤΑΤΖΙΚΙΣΤΑΝ

## Εκθεση EBRD

Σύμφωνα με την EBRD, η ανάπτυξη του ΑΕΠ το πρώτο εξάμηνο 2018 ανήλθε σε 7% έναντι 7,1% το 2017. Η αύξηση υποστηρίχθηκε από τις επενδύσεις και τα μεταναστευτικά εμβάσματα. Το εμπορικό έλλειμμα διευρύνθηκε περαιτέρω και ανήλθε σε 1,5 δις δολ. το 9μηνο 2018 με τις εξαγωγές να παρουσιάζουν αύξηση 10% και τις εισαγωγές 18%. Η κεντρική Τράπεζα από τον Απρίλιο 2018 επέτρεψε την οριακή μείωση της συναλλαγματικής τιμής του εθνικού νομίσματος somoli εντός ορίων 2% σε σχέση με την τιμή αγοράς. Συνολικά στο 10μηνο 2018 το νόμισμα υποτιμήθηκε κατά 6%. Ο πληθωρισμός το Σεπτέμβριο διαμορφώθηκε σε 5% (έναντι 6,8% το 2017) και το διατραπεζικό επιτόκιο κρατήθηκε στο 14% από το Μάρτιο του 2018. Παρά τις σημαντικές ετήσιες αυξήσεις του ΑΕΠ (+6% ετησίως από το 2010) σύμφωνα με τα επίσημα στοιχεία της χώρας υπάρχουν σημαντικές οικονομικές προκλήσεις όπως το υψηλό δημόσιο χρέος, εμπόδια επιχειρηματικότητας κλπ. Το ΑΕΠ για το 2018 εκτιμάται ότι θα αυξηθεί κατά 6,1% και κατά 5% το 2019.

# ΤΟΥΡΚΜΕΝΙΣΤΑΝ

## Εκθεση EBRD

Σύμφωνα με την EBRD, η ανάπτυξη του ΑΕΠ το 9μηνο 2018 ανήλθε σε 6,2% έναντι 6,5% το 2017. Οι εξαγωγές αυξήθηκαν κατά 43,4% το 6μηνο 2018 αλλά υπολείπονται ακόμα του επιπέδου του 2014. Οι εισαγωγές μειώθηκαν κατά 43,5% λόγω μέτρων υποκατάστασής τους. Οι δημόσιες επενδύσεις μετά από μείωση 8,8% το 2017 συνέχισαν την καθοδική τους πορεία. Το έλλειμα τρεχουσών συναλλαγών το οποίο το 2017 ανήλθε σε 11,5% επί του ΑΕΠ σταθεροποιήθηκε μεν παραμένει όμως υψηλό δημιουργώντας πιέσεις στις εξωτερικές συναλλαγές της χώρας. Η επίσημη συναλλαγματική αξία του manat (εθνικό νόμισμα) αντιστοιχεί σε 3,5 manats έναντι ενός δολαρίου με την αγοραία όμως τιμή να έχει διαμορφωθεί σε 16 – 17 manats. Για το 2018 η αύξηση του ΑΕΠ εκτιμάται σε 6,2% και για το 2019 σε 5,6%.

|  |
| --- |
| ΕΜΠΟΡΙΚΕΣ ΕΚΘΕΣΕΙΣ ΣΤΗ ΡΩΣΙΑ 2018-2019 |
| ***Έκθεση*** | ***Κλάδος*** | ***Ημ/νιες*** | ***Ιστότοπος*** |
| INTERPLASTICA +UPAKOVKA | Πλαστικά – Συσκευασίες | 29.01 - 01.02.2019 | [www.upakovka-tradefair.com](http://www.upakovka-tradefair.com) |
| JUNWEX ST. PETERSBURG | Κόσμημα | 06-10.02.2019 | [www.junwex-spb.ru](http://www.junwex-spb.ru) |
| INTERCHARM Professional, St. Petersburg | Καλλυντικά | 07-09.02.2019 | [www.intercharmspb.ru](http://www.intercharmspb.ru) |
| PROD-EXPO | Τρόφιμα - Ποτά | 11-15.02.2019 | [www.prod-expo.ru](http://www.prod-expo.ru) |
| AQUA-THERM MOSCOW | Θέρμανση - Ψύξη | 12-15.02.2019 | [www.aquatherm-moscow.ru](http://www.aquatherm-moscow.ru) |
| CPM - COLLECTION PREMIERE MOSCOW. SPRING | Ένδυση | 25-28.02.2019 | <http://cpm-moscow.com> |
| INGREDIENTS | Τρόφιμα και πρώτες ύλες | 19-22.02.2019 | [www.ingred.ru](http://www.ingred.ru) |
| INTOURMARKET | Τουρισμός | 09-11.03.2019 | [www.itmexpo.ru](http://www.itmexpo.ru/en/) |
| ΜΙΤΤ | Τουρισμός | 12-14.03.2019 | [www.mitt.ru](http://www.mitt.ru)  |
| MODERN BAKERY MOSCOW | Αρτοσκευάσματα | 12-15.03.2019 | [http://modern-bakery.ru](http://modern-bakery.ru.) |
| INTERNATIONAL PRIVATE LABEL SHOW – IPLS | Διάφοροι κλάδοι | 20-21.03.2019 | [www.ipls-russia.ru](http://www.ipls-russia.ru) |
| MPIRES | Ακίνητα | 15-16.03.2019 | <http://mpires.ru> |
| MOSCOW INTERNATIONAL FURNITURE SHOW - MIFS | Έπιπλα | 03-06.04.2019 | [www.mmms-expo.ru](http://www.mmms-expo.ru/en/) |
| WORLD BUILD Moscow | Κατασκευές, Δομικά υλικά | 02-05.04.2019 | [www.worldbuild-moscow.ru](http://www.worldbuild-moscow.ru/en-GB) |
| IPhEB & CPhI Russia | Φάρμακα | 02-04.04.2019 | [www.ipheb.ru](http://www.ipheb.ru/) |
| INTERFOOD St. Petersburg | Τρόφιμα - Ποτά | 17-19.04.2019 | [www.interfood-expo.ru](http://www.interfood-expo.ru/) |
| InterStroy/WorldBuild St. Petersburg | Κατασκευές, Δομικά υλικά | 18-20.04.2019 | [www.interstroyexpo.com](http://www.interstroyexpo.com/en-GB/) |
| AQUA-THERM St. Petersburg | Θέρμανση - Ψύξη | 18-20.04.2019 | [www.aquatherm-spb.com](http://www.aquatherm-spb.com/en/) |
| ENERGETIKA & ELEKTROTECHNIKA – RUSSIAN INTERNATIONAL ENERGY FORUM | Ενέργεια | 25-28.06.2019 | [http://en.energetika-restec.ru](http://en.energetika-restec.ru/) |
| World Food Moscow | Τρόφιμα - Ποτά | 24-27.09.2019 | [www.world-food.ru](http://www.world-food.ru) |
| International Fair Leather - Footwear - Fur - Technology | Υφάσματα, Ένδυση, Υπόδηση, Δέρμα | 19-22.02.2019 | [www.expoleather.ru](http://www.expoleather.ru) |
| PCV EXPO Moscow | Αντλίες, συμπιεστές, βαλβίδες | 22-24.10.2019 | [www.pcvexpo.ru](http://www.pcvexpo.ru) |
| INTERCHARM Professional, Moscow | Καλλυντικά | 23-26.10.2019 | [www.intercharm.ru](http://www.intercharm.ru/en/autumn/)  |
| ΑΡΤΕΚΑ Moscow | Φαρμακευτικά | 05-05.12.2019 | [www.aptekaexpo.ru](http://www.aptekaexpo.ru) |

1. Πηγή : Gtai.de [↑](#footnote-ref-1)